open-index/open-wikipedia-markdown huggingface dataset:
Akan'e

L**'akan'e** a l'è un fenomen de reduzzion vocalega indova che la "o" a l'è parnonziada "a". A l'è tipega del russ standard e del dialet de Mosca, indova che l'è no segnalada in la grafia e doperàlla no l'è retegnud 'na manera sgresgia de parlà, e del bieloruss, indova che però l'è segnalada in la grafia. Minoritariament a l'è present in d'un quai dialet de l'ucrain, del bulgher, del sloven e del croat.

## Ligam de foeura
*Jstor
Zeb89

El **Zeb89** (pseudonim de **Kenneth Caselli**; Bagno a Ripoli, 6 de masg 1989) a l'è un youtuber italian.

Fioeul del storegh Giovanni Caselli, el se ocupa soratut de recension di videosgioeugh e l'ha desvilupad anca di mod per di sgioeugh e 'n sbaratut ciamad Ultimate Arena.

## Riferiment
*Biografia
Calzete

I **calzete** inn un indument de biancheria intima pensad per quatà i pè e part di gambe. Soratut quei de dona inn no pensad per sconder ma, inveci, per metij in evidenza.

## Riferiment
*Sapere.it

## Alter proget

## Vos corelade
*Scorlera
Vz 61 Skorpion

El **Vz 61 Skorpion** a l'è una pistola mitraliatris soratut de caliber 7,65 Browning e fàda su in Cecoslovachia de la fin di agn '50 e venduda anca incoeu. 

A l'è cognossuda sia per podè vesser doperada 'me pistola con domà 'na man sia 'me moschet cont el calz mobel. Progetàda per i necessità di forze speciai de la polizzia cecoslovaca, l'ha scodud un bon sucess in del mond.

## Bibliografia
*E. Ezell, "Armi leggere di tutto il mondo"

## Alter proget

## Vos corelade
*SITES Spectre M4
Passaport del Sri Lanka

El **Passaport del Sri Lanka** a l'&egrave; el passaport relassad in  per f&agrave; and&agrave; i so citadin a l'ester.

## Riferiment
*Passport Index
Strada statal 64 (Albania)

La **** a l'è una strada statal de l'Albania longa 6.8 che la conliga Pogradec e confin in tra l'Albania e la Macedonia del Nord.

## Riferiment
*Lasti24
Scach

I **scach** a inn un sgioeugh de strategia de tavol che l'è sgiugad in su la scachera, cioè una tavola quadrada con 64 caselle, la mità bianche e la mità negre. Ogni sgiugador, che 'l po scernì de vesser bianch o negher, el gh'ha sedes pedine: un Re, una Regina, do torr, do cavaj, do delfin e vot pedon, con l'obietiv de meter el Re aversari in manera che 'l poeuda no salvàss, cioè in scach mat.

## Riferiment
*Treccani

## Alter proget

## Vos corelade
*Arbiter internazzional di scach
*Vertura (scach)
*Federazzion Internazzionala di Scach
*Gran maester internazzional
*Scach eterodoss
Mara Maionchi

La **Mara Maionchi** (Bologna, 23 de avril 1941) a l'è una produtris discografega, personagg televisiv e condutris italiana, cognossuda per X Factor, Io Canto e Amici. Intorna al 2000 l'è stada anca assessora a San Fermo, indova che per poch l'è no deventada sindega.

## Riferiment
*Biografia

## Alter proget
Metropolitana de Noeuv Athos

La **metropolitana de Noeuv Athos** a l'è una linia ferroviaria che la serviss la grota del Noeuv Athos, in del Stat a recognossiment limitad de l'Abcasia. Verta del 1975, l'è a binari unich e a terza rodaja e la gh'ha trè stazzion: vuna al principi de la grota - conligada anca con la Ferrovia Abcasa - e do denter, che servissen a spostà i turista denter.

## Riferiment
*Sit dedicad

## Alter proget
Aleksej Naval'nyj

L**'Aleksej Anatol'evič Naval'nyj** (in russ: *Алексе́й Анато́льевич Нава́льный*; Butyn, 4 de sgiugn 1976 – Yamalo-Nenetes, 16 de fevrer 2024) a l'è stad un ativista, blogger e politegh russ, retegnud in tra i critegh pussee important del president Putin e 'na sorta de capo de l'oposizzion del Pajes.

Leader de Russia del Futur e de la *Coalizzion Democratega*, formazzion che prima del so mazzament in del 2015 a l'era guidada anca del Boris Nemcov, a l'è de posizzion nazzionalista e liberai. Considerad despess un perseguitad e un dissident per i so atività, del fevrer 2021 a l'è in galera dopo che l'è sortid de la Russia per vesser curad dopo che l'hann intossegad, cont un accusa per havé violad la libertà condizzional de 'na veggia sentenza, roba che l'ha menad a di proteste in Russia.

## Riferiment
*Treccani

## Alter proget

## Vos corelade
*Fondazzion Anti-Corruzzion
Marina militara

La **Marina militara** (anca *armada del mar*) a l'è una forza armada specializzada in guerra naval e anfibia, soratut in del mar e in l'ocean. Al dì d'incoeu la marina la gh'ha anca di alter fonzion important de sostegn per i forze armade, per esempi cont i porta-avion che menen in sgir di reoplan o con l'infanteria de marina.

## Riferiment
*[Treccani](https://www.treccani.it/enciclopedia/marina-militare_(Dizionario-di-Storia)/)

## Alter proget

## Vos corelade
*Flota naval
*Flota d'alt mar
*Tel'njaška
*Vestid de marinar
*Nav amiralia
Simon Ostrovsky

El **Simon Ostrovsky** (Mosca, 2 de fevrer 1981) a l'è un giornalista statunitens de origin russa, cognossud soratut per la soa covertura per VICE News de la crisi in Donbass e in Crimeja in del 2014. Propi in Ucraina, a Sloviansk, l'è stad sequestrad di filoruss, che l'hann tegnud presoner per trii dì e l'hann menad, per poeu lassàl liber, e l'ann dopo l'ha relassad un documentari indova che 'l trasciava un soldad filoruss cont i so post in sui social network.

## Ligam de foeura
*Sit ofizzial
Rada Suprema

La **Rada Suprema** (*Верховна Рада* in ucrain) a l'è el parlament monocameral de l'Ucraina, in pee del 1938, istituida in principi 'me soviet suprem (*rada* a l'è l'equivalent ucrain de *soviet*, cioè consili) de la RSS Ucraina e deventada poeu parlament de l'Ucraina independenta quand che l'ha deciarad l'independenza.

## Riferiment
*Britannica

## Alter proget
Caccia (reoplan)

El **caccia** a l'è un reoplan militar che 'l serviss a dà la caccia e a sbater sgiò i reoplan nemis, soratut i bombarder.

Inn nassud sgiamò durant de la prima guerra mondial, ma inn deventad propi important longh la segonda guerra mondial, quand che 'l domini del cel a l'è deventad fondamental per vincer i bataje.

## Riferiment
*Treccani

## Alter proget

## Vos corelade
*Caccia-bombarder
*Caccia-intercetor
Kubernetes

**Kubernetes** a l'è un sistema de gestion di cluster fondad in sui container, in tra i che Docker, desvilupad in principi de Google.

## Riferiment
* Cossa l'è Kubernetes

## Alter proget
Passaport del Vietnam

El **Passaport del Vietnam** a l'&egrave; el passaport relassad in  per f&agrave; and&agrave; i so citadin a l'ester.

## Riferiment
*Passport Index

## Alter proget
Bombarder

El **bombarder** a l'è un reoplan militar desvilupad per tacà di obietiv de terra, de solet cont i bombe ma anca cont i razz, i silur o i missil aria-terra. El prim bombarder cognossud a l'è stad fad in del 1911, quand che 'l Giulio Gavotti l'ha bombardad i postazzion turche in la guerra de Libia e gh'hann havud un bon cresser in la prima guerra mondial e 'l so boom in del segond conflit mondial, desgià che in tra i guerre inn stad potenziad fiss. De solet i bombarder poden no combater di alter reoplan e inn progetad domà per difendes, e donca poden vesser scortad di caccia, ma gh'è di bombarder che poden atacà, i inscì ciamad cacciabombarder.

## Riferiment
*Britannica

## Alter proget

## Vos corelade
*Bombarder strategich
*Bombardament in picada
*Aerosilurant
*Reoplan de atach al soeul
Passaport britannich d'Oltremar

El **Passaport britannich d&#39;Oltremar** a l'&egrave; un passaport del Regn Unid relassad ai nazzionai britannegh d'Oltremar, o ben i citadin de Hong Kong de prima che la fuss chines e che hann fad domanda. De per lu, el permet no de andà dent de sigur ne a Hong Kong ne in del Regn Unid, ma del 2020, quand che la China l'ha aprovad di lesg de sigurezza assee strecce e controverse, el Regn Unid el permet a quei col passaport de stà in del Pajes per cinch agn senza vidi. Per rapresaja, el governo de la China del 2021 el permet no de doperàll per andà dent in del Pajes e, in sgeneral, el recognoss no la possibilità de vesser protesgiud di autorità britannegh quand che vun a l'è in China.

## Riferiment
*Passport Index
Gota (malann)

La **gota** a l'è un malann che 'l causa un'atrita infiamatoria acuta con dolor e ingrossament ai articolazzion, dovuda al deposit di cristaj de acid uregh. Desgià che quei che 'l fann vegnì volt inn contegnud soratut in la carna, la gota a l'è stada vista per longh temp 'me un mal di sciori, ma incoeu, grazzia a 'n stà ben pussee spantegad, l'è pussee spantegada. A l'è de solet assee benigna e curabel cont una dieta bona e anti-infiamatori minga steoridee e poeu cont el tegnì sota controll i nivej de acid uregh, ma la po fà vegnì anca di alter problema, roba pussee spantegada in di agn passad.

## Riferiment
*Britannica

## Alter proget

## Vos corelade
*Tof
*Artrita gotosa
*Sindrome de Lesch-Nyhan
Bomba

Una **bomba** a l'è un dispositiv, de solet de metall, con dent una quaj sostanza che l'è bona de fà una deflagrazzion, che la po vesser lanziada a man, cont un mecanism aposta, de 'na nav o anca de 'n reoplan, ciamad bombarder.

## Riferiment
*Treccani

## Alter proget

## Vos corelade
*Bomba termonuclear
*Mina de terra
*Bomba vonscia
*Bomba atomega
*Bomba ai neutron
*Bomba al cobalt
*Bomba a man
*Bomba aeronautega
*Bomba tarramot
*Sharpnel
Torr

Una **torr** a l'è un edifizzi che 'l vegn su soratut in altezza, cont una bas pussee piscinina. A eren de volta importanza strategica in di agn passad, desgià che podeven vesser doperade per guardà o per atacà, menter cont el passà del temp inn deventade soratut un simbol de prestigg.

## Riferiment
*Treccani

## Alter proget
Galassia

Una **galassia** a l'è un gran insema de stelle, pianeta, pover e alter, ligad de la forza de gravità. El nom el deriva del grech per "Via Latea", cioè la galassia de la Terra.

## Riferiment
*Treccani

## Alter proget

## Vos corelade
*Amass de galassie
Artilieria

L**'artilieria** inn i armi, soratut de foeugh, che serviven in origin per i assedi e i combatiment navai, incoeu doperade per colpì oltra del rasg di armi de l'infanteria e de solet cont di balle pussee grand che poden fà pussee de dagn. Per tradizzion, anca i armi del passad che eren doperade per i midem robe inn ciamade inscì, per esempi i catapulte o i traboch.

## Riferiment
*Treccani

## Alter proget

## Vos corelade
*Artilieria nucleara
*Artilieria navala
*Foeugh indiret
*Granada (arma)
*Shrapnel
*Foeugh de saturazzion
Infanteria

L**'infanteria** a l'è l'insema di soldad che vann a pè per la pupart di operazzion e che, de solet, fann su la pupart de un'armada. Incoeu, de solet, a l'è semper pussee specializzada, ma a l'è anca quella che la sta pussee in sul camp e la paga pussee el prezzi de la guerra, in termen de vite perdude ma anca de fadiga. L'infanteria la po vesser anca a cavall, indova che se dis che l'è montada, in su di mez de locomozzion, e se dis che l'è motorizada, in su di mez de combatiment, e se dis che l'è mecanizada, e anca straportada in aqua (infanteria de marina) o via reoplan (trupe aviotrasportade).

## Riferiment
*DSS

## Alter proget

## Vos corelade
*Guardia a pè
*Fusiler
*Grenader
*Infanteria linsgera
*Infanteria pesanta
*Trupe d'assalt
Donbass

El **Donbass** (breviazzion de *Basin del Donec*, in russ *Донецкий бассейн*, breviad *Донбасс*, in ucrain *Донецький басейн*, breviad *Донбас*) a l'è el basin de l'omonem fium, che poeu el va a finì in del Don. Region economega assee sciora, a l'è pussee ligada a nivell coltural e lenguistegh a la Russia che a l'Ucraina, tant che in del 2014 una part la s'è destacada de l'Ucraina per deciarà du Stat: i republeghe popolar de Doneck e Lugansk.

## Riferiment
*Britannica

## Alter proget

## Vos corelade
*Lesg in sul status special del Donbass
Guido Crosetto

El **Guido Crosetto** (Coni, 19 de setember 1963) a l'è un politegh italian, minister de la defesa del 22 de otover del 2022 in del governo Meloni. L'è stad deputad in tra el 2001 e 'l 2013 e poeu in tra el 2018 e 'l 2019.

## Ligam de foeura
*Sit ofizzial

## Alter proget
Statua del Maresciall Radeschi a Praga

La **statua del Maresciall Radeschi a Praga** a l'è stada una statua del Feldmaresciall Radeschi in Malostranské náměstí, in del center de Praga, fada su in del 1858 per regordàll. In del 1919, con l'independenza de la Cecoslovachia, l'è stada spostada in del Lapidarium de Praga e in del 1921 l'è stad tolt via el pedestall. In di agn 2000, cont una revalutazzion sgenerala de la figura del Radeschi, a l'è tornada in del dibatit publegh la possibilità de fà tornà la statua al so post.

## Bibliografia
*Maršál Radecký : od vojevůdce k pomníku : jubilejní sborník k 250. výročí narození. Praha: Spolek Radecký 135, [37] str. s. ISBN 8088073146. OCLC 974910913

## Alter proget
Heap feng shui

Per **heap feng shui** se intend, in sigurezza informatega, una tecnega doperada in di exploit per fà pussee fazil l'esecuzzion de codes arbitrari, che la consist in del doperà ben la possibilità de modifegà l'heap cont el creà di allocazzion de memoria de grandezza scernida aposta, con l'obietiv de superà i mesure de prevenzion di heap overflow.

A l'è ciamada inscì in onor del feng shui, una filosofia chinesa fondada propi in su 'n aliniament precis di robe.

## Riferiment
*What is a "good" memory corruption vulnerability?

## Vos corelade
*Heap spraying
Caccia-bombarder

El **caccia-bombarder** a l'è un reoplan militar che l'è bon sia de atacà di alter reoplan che sgolen, cioè l'azzion di caccia, e de atacà di obietiv a terra, cioè l'azzion di bombarder, cont i bombe e i missil.

## Riferiment
*Aircraft Index By Aircraft Type
Iptables

**iptables** a l'è un programa del spazzi utent che 'l permet a un ministrador de sistema de configurà i regole del firewall del kernel Linux, a travers di Netfilter, che inn organizad in forma de tabelle. L'ha sostituid ipchains e l'è stad sostituid, in part, de nftables.

## Ligam de foeura
*Sit ofizzial
Passaport kosovar

El **Passaport kosovar** a l'&egrave; el passaport relassad in  per f&agrave; and&agrave; i so citadin a l'ester.

## Riferiment
*Passport Index

## Alter proget
Naguib Mahfouz

El **Naguib Mahfouz** (El Cair, 11 de dicember 1911 - Agouza, 30 de avost 2008) a l'è stad un leterad e scritor egizzian, vincitor del premi Nobel per la literadura in del 1988, l'unegh a havéll fad cont un test in lengua araba.

## Riferiment
*[Treccani](https://www.treccani.it/enciclopedia/naghib-mahfuz_(Dizionario-di-Storia)/)

## Alter proget
Daniel Risch

El **Daniel Risch** (Grabs, 5 de marz 1978) a l'è un politegh del Liechtenstein, prim minister del Pajes del 2021, in d'una coalizzion in tra l'Union Patriotega, el so partid, e 'l Partid Progressista di Citadin.

## Riferiment
*Sit ofizzial 

## Alter proget
Passaport del Sovran Militar Orden de Malta

El **Passaport del Sovran Militar Orden de Malta** a l'è el passaport che el Sovran Militar Orden de Malta el relassa ai so ofizziai e diplomategh per andà a representà l'Orden. Desgià che el gh'ha no un territori stabel, el gh'ha no di citadin a che dà el ducument, che 'l resta donca domà diplomategh e de servizzi.

## Riferiment
*Passport Index
Mamella

La **mamella**, pussee popolarment **teta**, a l'è un orghen giandolar che in di femine el fa el lacc, tipega di mamifer, soratut di euter, che i hann in vista. In l'uman el gh'ha anca un significad sessual e simbolegh.

Sora a gh'è el borin indova che, in di femene, el ven foeura el lacc.

## Riferiment
*Treccani

## Alter proget

## Vos corelade
*Mamografia
Sovran Militar Orden de Malta

El **Sovran Militar Orden de Malta** a l'è un orden religios catolegh che 'l mena inanz la tradizzion di Cavaller Ospitaler, in pè del 1099 e con sed a Roma, dopo che l'ha perdud i so territori, del 1834. L'ha deciadad la soa sovranità in del 1753, quand che l'era con sed a Malta. Anca se 'l gh'ha no di citadin o 'n territori stabel a l'è recognossud per tante robe 'me un Stat, per esempi el gh'ha raport diplomategh con pussee de 100 Stat e 'l emet i so passaport, oltra a havégh un so ordenament costituzzional, di so lesg e di sed cont el benefizzi de l'extra-territorialità. Al dì d'incoeu el se ocupa soratut de assistenza umanitaria, ma el gh'ha anca di corp militar sota l'Esercit italian, che se ocupen de salut e assistenza, e 'l gh'ha havud un'aeronautega piscinina quand che l'Italia la gh'ha havud, dopo de la segonda guerra mondial, de dà dent i so bombarder per un poo.

## Ligam de foeura
*Sit ofizzial

## Alter proget

## Vos corelade
*Colonizzazzion ospitalera di Amereghe
*Scud maltes
*Order of Malta Ambulance Corps
*Malteser International
*Corp militar de l'ACISMOM
*Palazzi Malta
*Fort St. Angelo
Kernel Linux

El **Kernel Linux** a l'è un kernel monolitegh desvilupad del Linus Torvalds in del 1991 e derivad de UNIX. Relassad in licenza libera per la pupart, el gh'ha dent un quaj firmware proprietari. Quand che l'è sgiontad a la suite GNU l'è ciamad GNU/Linux.

## Ligam de foeura
*Sit ofizzial

## Alter proget

## Vos corelade
*Kernel-based Virtual Machine
*Kernel panic
*Linux kernel oops
Default

*Default, in informatega la condizzion de 'n sistema che l'è no tocad de la configurazzion originaria
*Default, in finanza, la condizzion de vun che l'è no bon de pagà i debit
Default (finanza)

El **default** a l'è, in finanza, l'incapacità tecnega de 'n emetitor de debit che l'è pu bon de respetà i clausole de contrat de finanziament: se parla de insolvenza sovrana de quell che 'l defaulta a l'è un Stat. El default el pussee grand de la storia a l'è stad quell de la banca Lehman Brothers, con pussee de 600 miliard de dollar in del 2008, menter 'l Stat che l'ha defaultad per pussee daner a l'è stada la Grecia in del 2012, con 138 miliard de dollar.

## Bibliografia
*de Servigny, Arnaud; Olivier Renault (2004). The Standard & Poor's Guide to Measuring and Managing Credit Risk. McGraw-Hill. ISBN 0-07-141755-9.

## Vos corelade
*Debit odios
*Default di sistema pensionistegh publegh
Passaport del Zambia

El **Passaport del Zambia** a l'&egrave; el passaport relassad in  per f&agrave; and&agrave; i so citadin a l'ester.

## Riferiment
*Passport Index
Tusscoss l'è un file

**Tusscoss l'è un file** (*Everything is a file* in ingles) a l'è un principi di sistema UNIX e derivad indova che la pupart  di risorse de input/output, compagn di directory, di stampant, di modem e di tastadure, inn tratad del sistema 'me di file indova che se poden lensger e scriver di dacc. Inscì, se poden doperà i midem API e aprocc per la pupart di azzion in sul sistema. A bon cunt, a l'è pussee giust dì che ogni dispositiv de I/O el gh'ha un descritor de file.

## Riferiment
*The everything is a file principle
Tastadura (computer)

La **tastadura** a l'è un dispositiv de input di computer che 'l serviss a meter dent di dacc a man in la memoria, de solet alfanumeregh. La po vesser mituda in l'unità centrala - inscì a l'era in la pupart di home computer e l'è in la pupart di laptop -  o tacad foeura 'me periferega.

I modej de tastadura pussee doperade inn el QWERTY, el QWERTZ, el AZERTY, el C'HWERTY e la tastadura Dvorak.

## Riferiment
*Introduzione alla tastiera

## Alter proget

## Vos corelade
*Keylogger
*Tastadura laser
*WASD
Hypervisor

L**'hypervisor** (ciamad anca *ipervisor*) a l'è vun di component pussee important de la virtualizazzion, o ben quell che 'l emula la strutura hardware per permeter de fà su di machine virtuai. A diferenza de la virtualizazzion a nivell de sistema operativ l'emulazzion de l'hypervisor a l'è propi completa e ogni sistema l'è bon de sgirà indeperlu, menter cont i *container* gh'hann in comun el kernel.

El termen hypervisor a l'è derivad de supervisor, doperad despess per parlà del kernel de 'n sistema, acressud, e l'è doperad di agn 1970, prima a l'era ciamad domà "programa de controll". I hypervisor poden vesser de tipo 1, che gh'hann acess diretament de l'hardware, o de tipo 2, che gh'hann acess a l'hardware a travers de un sistema operativ tradizzional. De solet, i prim inn doperad in di contest aziendai indova che gh'è de besogn de fà sgirà insema tant sistema operativ, menter i segond inn doperad quand che gh'è de besogn de fà sgirà saltuariament un alter sistema operativ.

## Riferiment
*A Performance Comparison of Hypervisors

## Alter proget

## Vos corelade
*Hyperjacking
Output

L**'output** a l'è, in informatega, el resultad de 'n elaborazzion del computer, che 'l po vesser sia digital (per esempi in su 'n file) che fisegh (per esempi 'na stampa o 'n quajcoss in sul monitor).

## Riferiment
*ComputerHope

## Vos corelade
*Input
*Input-output
Licee Tommaso Gulli

El **Licee statal Tommaso Gulli** (*Liceo statale Tommaso Gulli* in italian) l'è on licee de Reggio Calabria, fondad in del 1908. El so edifizzi, fad su dopo del gram taramot che l'ha sbatud sgiò la pupart de la cità, a l'è stad finanziad del Consili Comunal de Milan 'me gest de solidarietà e l'è stad fornid in del 1911. A gh'è dent i adresse de licee di scienze umane, lenguistegh, economegh-social e musegal.

## Ligam de foeura
*Sit ofizzial
Jerusalem virus

El **Jerusalem virus** a l'è stad un virus informategh in forma de bomba logega relassad per MS-DOS, trovad per la prima voeulta in l'otober 1987 a l'Università Ebraica de Gerusalem. El se spantegava in di file COM, foeura che per , e ogni venerdì 13 dopo del 1987 el scancellava tucc i programa che eren eseguid e 'l faseva cresser i file EXE in manera desmisurada. L'è restad in sgir assee per l'epoca fina al rivà de Windows, che l'ha tolt via i interrupt che 'l virus el doperava.

## Riferiment
*F-Secure

## Vos corelade
*Westwood (virus)
Biplan

El **biplan** a l'è un reoplan che 'l gh'ha do ale soraposte, di voeulte de forma diversa, che inn montade in parallel. Cognossud per la soa volta portanza, inn stad el modell de reoplan principal fina a la segonda guerra mondiala: dopo, el volzàss di prestazzion di monoplan l'ha favorid lor e i biplan inn restad domà 'me mez storegh o per di impiegh speciai, compagn de quei agricoi o de acrobazzia.

## Riferiment
*Treccani

## Alter proget

## Vos corelade
*Triplan
*Quadriplan
Republega di banane

**Republega di banane** a l'è un termen de sprezz doperad per parlà de un Stat fondad in su la cleptocrazzia, la corruzzion e governada de 'n oligarchia sciora, de solet cont el jut de 'n quaj interess forester.

El termen, inventad in di agn 1940, el deriva di nazzion de l'America central che gh'haveven di governi ditatoriai vesin ai Stat Unid ch'eren favorid di aziende de la fruta.

## Riferiment
*What is a banana republic

## Alter proget

## Vos corelade
*Stat fallid
*Maledizzion di resorse
Bomba logega

Una **bomba logega** a l'è un toch de codes mitud dent a 'n software con dent una fonzion malevola che la se ativa quand che la gh'è una condizzion determinada prima.

## Riferiment
*What is a logic bomb?
Porta-avion

La **porta-avion** a l'è una nav de guerra che la permet ai reoplan de partì, aterrà e vesser spostad in sgir, inscì de permetet de slargà la potenzialità de l'aeronautega senza havégh de havé di bas indepetut. Per i marine che ghe l'hann inn el nucli de la flota, roeul in passad in man ai corazzade, e desgià che inn vulberabel sgiren cont un grup de bataja de 'na porta-avion.

## Riferiment
*How Aircraft Carriers Work

## Alter proget

## Vos corelade
*STOVL
*Reoplan imbarcad
*Folta d'alt mar
*Porta-avion in servizzi
*Porta-elicoter
*Nav de assalt anfibi
Nav

Una **nav** a l'è un mez de straport in su l'aqua pensad per spostà sgent, roba o fà manoeuvre militar in del mar. La distinzion in tra barca e nav a l'è conligada ai dimension, con la barca che l'è pussee granda, ma la cambia de Stat a Stat.

## Riferiment
*Treccani

## Alter proget
Feldmaresciall

Quell de **feldmaresciall** (*[[maresciall de camp]]*) a l'è un grad militar tipegh di armade germaneghe, de solet el pussee alt in temp de guerra e garantid domà ai sgenerai pussee boni e doperad in Germania fina al 1945. El so simbol per eccellenza a l'era el baston de feldmaresciall.

## Riferiment
*Sapere.it

## Vos corelade
*Reichsmarschall
*Maresciall de la DDR
Armada de l'Aria

L**'armada de l'aria** o **aeronautega**  a l'è la forza armada responsabel de la guerra aerea e de difender el spazzi aereo de 'n Pajes, oltra che a dà una man ai trupe a terra e in mar, per esempi a fà di mission de ricognozzion, tirà bombe o dàgh di resorse.

In vari cas, la se ocupa anca de la defesa aerea e di atività missilisteghe, ma in vari Pais a gh'è di ram diferent di forze armade che 'l fann. In temp de pas, poden ocupàss de socors de l'alt e de controllà el spazzi aereo.

## Riferiment
*Definition

## Alter proget

## Vos corelade
*Forza spazziala
Zoroastrianesim

El **Zoroastrianesim** a l'è una religion fondada in sui insegnament de Zoroaster nassuda in del secol quell de VI inanz de Crist, che la cred in del Dio Ahura Mazdā. L'è stada per agn religion principala de l'Asia central, del Pakistan d'incoeu a l'Arabia Saudita, ma a l'è stada squasi del tut sostituid de l'Islam. Resisten, però, di comunità piscinine che vann inanz con quella religion chi.

## Riferiment
*Treccani

## Alter proget

## Vos corelade
*Altar del foeugh achemenide
*Omosessualità e zoroastrianesim
Cannon

El **cannon** a l'è un toch d'artilieria che 'l sbara di balle a tir diret, a diferenza di obes che sbaren di granade e poden sbarà anca un poo a parabola, e di morter, che sbaren a parabola.

## Riferiment
*Treccani

## Alter proget

## Vos corelade
*Balla de cannon
*Cannon a rodaja
*Torreta (cannon)
*Cannon d'assalt
*Cannon automategh
*Cannon de carr armad
Virtualizazzion

La **virtualizazzion** a l'è una tecnega che la consist in l'astrazzion a nivell software di resorse hardware, inscì de permeter a pussee sistema de compartì el midem hardware. Se parla de machina virtuala per parlà de 'n sistema che 'l fonziona virtualizad e a permeter che 'l ghe sia a l'è un hypervisor, che 'l po vesser de prim tipo, cioè con pien controll de l'hardware, o de segond nivell, cioè che 'l fonziona sora a 'n sistema operativ classegh.

## Riferiment
*VmWare 
## Alter proget

## Vos corelade
*Virtual private server
*Virtualizazzion a nivell de sistema operativ
*Virtualizazzion de red
*Kernel-based Virtual Machine
Ditamolla

Per **ditamolla** (del portoghes *ditamole*, ispirad al spagnoeu *dictablanda*) se intend un regim minga democrategh che però el gh'ha un rispet di dirit di citadin pussee volt de quell de 'na classega ditadura.

El termen l'è stad doperad per riferìss al regim spagnoeu de Dámaso Berenguer, pussee moll de quell del predecessor Miguel Primo de Rivera y Orbaneja, e di sostenitor del Francisco Franco per parlà del so regim, al governo messican del Partid Revoluzzionari Istituzzional e de l'Augusto Pinochet per parlà del so governo. Un quajvun l'ha parlad de ditamolla anca per la ditadura militar del Brasil.

## Riferiment
*¿A qué se llamó la "dictablanda"? 

## Vos corelade
*Democrazzia illiberala
Proxy

El **proxy** a l'è un server che 'l fa de intermediari in del fà di richieste de 'n client a 'n alter server. Al dì d'incoeu inn doperad per dà anonemad in del navegà in su l'Internet, per fà de cache o per fonzionà de firewall.

## Riferiment
*Firewall and proxy server howto

## Alter proget

## Vos corelade
*Reverse proxy
*Gateway
*Bastion host
Guillermo Lasso

**Guillermo Lasso** (Guayaquil, 17 de Novembre del 1955) l'è 'n òm pulìtich de l'Ecuador, presidènt de la Repüblica quell de 46, en càrica a pàrter del 24 de mei del 2021.
L'è mèmber del partìt "Fem Sö Oportunità".
Reverse proxy

Un **reverse proxy** a l'è un server proxy che el recuvera i contegnud per cunt de 'n client de vun o pussee server, che inn donca scondud di client e fann somejà che 'l reverse proxy el sibia el server. A inn doperad per di reson de sigurezza, per esempi 'me firewall, o per permeter de havégh una cache e del load balancing.

## Riferiment
*IONOS

## Alter proget
Devoluzzion

Per **devoluzzion** se intend la cession de poder de 'n Stat sovran vers di so entità territoriai, senza però fà una reforma federalista e inscì de tegnì el Pajes unitari a nivell formal e de dà al governo central la possibilità de revocà la devoluzzion, roba pussee grama de fà in d'una federazzion. Di voeulte anca i federazzion poden havégh di territori devolud che gh'hann men de poder di ent che la fann su, compagn di territori de l'Australia e di Stat Unid, el che autogoverno l'è garantid no de la Costituzzion ma di lesg e i che at poden vesser nullad o mudad di governi federai.

## Riferiment
*What is devolution

## Vos corelade
*Stat regional
*Sussidiarietà
Poder giudizziari

In la dotrina de la separazzion di poder el **poder giudizziari** a l'è quell che 'l se ocupa de fà inscì che i lesg sibien respetade e 'l castiga quei che 'l fann no.

## Riferiment
*Potere giudiziario e Magistratura, spiegato semplice
Economia messedada

Un**'economia messedada** a l'è un'economia che la gh'ha dent principi de pussee sistema economegh, de solet cont un capitalismo che l'è belanzad de 'na programazzion economega de part del Stat per i robe che inn retegnude i pussee important.

## Riferiment
*Britannica

## Vos corelade
*Economia de mercad
*Economia pianifegada
*Economia keynesiana
Guerra Civil Americana

La **Guerra Civil Americana** a l'è stada una guerra civil combatuda in tra i Stat Unid d'America e i Stat Confederad d'America, che haveven fad la secession per i dirit di Stat a mantegnì la s'ciavituu, in tra el 1861 e 'l 1865. Orisginada de la vitoria de Abraham Lincoln, retegnud del Sud trop anti-s'ciavismo, l'è finida con la vitoria del Nord e con la fin de la s'ciavituu in tut el territori di Stat Unid, la citadinanza ai negher e a 'n volzàss del poder del governo federal american.

## Riferiment
*Treccani

## Alter proget

## Vos corelade
*Robert Edward Lee
*Ulysses S. Grant
*Era de la recostruzzion
*United States Colored Troops
Infanteria de marina

L**'infanteria de marina** a l'è una forza de infanteria che l'è adestrada a sostegn di operazzion de la Marina militara in di zone litoranee o in di nav. A segonda di Pajes poden vesser di corp autonom, sota la Marina o sota l'armada de terra.

## Bibliografia
*Fabio Sorini, Dai fanti da mar alla forza di proiezione dal mare, 2008, Chiaramonte editore

## Alter proget
Atach de la domestega grama

L**'atach de la domestega grama** (*evil maid attack* in ingles) a l'è un atach informategh fondad in su la modifega de 'n computer lassad lì senza controll de 'n soget che l'è arent, in manera poch visibel e inscì de podégh andà dent anca dopo. El nom l'è stad inventad de la Joanna Rutkowska in del 2009, a pensà a un scenari indova che la domestega de 'n obergh la modifegava un computer lassad in la stanza de 'n ospet, roba assee comuna.

## Riferiment
*El post de la Rutkowska

## Vos corelade
*Thunderspy
*Atach DMA
*Atach cold boot
Alberto Zangrillo

L**'Alberto Zangrillo** (Genoa, 13 de avril 1958) a l'è un medegh italian, fradell del politegh Paolo Zangrillo e dotor personal del Silvio Berlusconi. L'è anca el president de la squadra del folball del Genoa CFC.

## Biografia
El s'è lauread in Medesina e Cerusia a l'Università di Studi de Milan in del 1983 e in del 1986 el se specializa in Anestesia e Reanimazzion. El lavora a l'Ospedal San Rafaell e 'l insegna a l'Università Vita-Salut San Rafaell.

L'è stad dent, in la soa carriera, de varie comission statai e regionai, ad esempi per la gestion de la gripa e per la reforma del sistema sanitari lombard, l'è stad anca consulent del minister Ferruccio Fazio.

## Medaje
*Cavajer de l'Orden al Merit de la Republega Italiana (2004)
*Comendator de l'Orden al Merit de la Republega Italiana (2010)

## Ligam de foeura
*Sit ofizzial
*Sit universitari
Partizzion (informatega)

Una **partizzion** a l'è una division logega de una memoria de massa che inn viste del sistema operativ 'me che fussen di unità separade e che poden vesser gestide e formatade in manera independenta.

## Riferiment
*Guida al partizionamento 

## Alter proget

## Vos corelade
*Partizzionament
Ross Ulbricht

El **Ross William Ulbricht** (Austin, 27 de marz 1984) a l'è un informategh statunitens, cognossud per havé fondad el sit in sul dark web Silk Road, un mercad online de roba proibida. In del 2015, per vari riat, a l'è stad condanad a l'ergastol senza possibilità de sortì in libertà condizzionada.

## Riferiment
*Meet The Dread Pirate Roberts, The Man Behind Booming Black Market Drug Website Silk Road

## Alter proget

## Vos corelade
*USBKill
*Variety Jones e Smedley
Dispostism inluminad

El **dispotism inluminad** a l'è un sistema de governo assolutista indova che però el monarca a l'è influenzad di idee de l'inluminism in del so governà. Per tancc a l'epoca, compagn del John Stuart Mill, a l'era la manera pussee bona de governà i barbar e de fàj sortì del so status bass.

Di esempi de despota inluminad inn la Maria Teresa d'Austria, el Luis XVI de Franza, el Gustav III de Svezzia, el Vitori Amedee de Savoja, el Franzesch III d'Este, el Filip, Duca de Parma, Peder el Grand, Federigh el Grand e Caterina la Granda.

## Bibliografia
*Behrens, Betty. "Enlightened despotism." Historical Journal 18.2 (1975): 401-408.

## Vos corelade
*Autocrazzia liberala
*Ditadura benevola
Mark Shuttleworth

El **Mark Shuttleworth** (Welkom, 18 de setember 1973) a l'è un informategh, imprenditor e astronauta sudafrican, cognossud soratut per havé fondad Canonical, l'azienda che la fa su Ubuntu. L'è stad anca el prim citadin de 'n Stat african independent a andà in del spazzi, desgià che in del 2002 l'ha fad turismo spazzial in su la Stazzion Spazziala Internazzionala.

## Alter proget

## Ligam de foeura
*Sit ofizzial
Paol Bass

El **Paol Bass** (*Paolo Bassi* in italian; Amsterdam, 25 de sgiugn 1798 - Milan, 8 de fevrer 1855) a l'è stad un matemategh e patriota italian, podestà de Milan in del 1848 dopo de havé jutad el cognad Gabrio Casati e vesses mitud al comand di trupe foeura Porta Tosa in di Cinch Sgiornade. In del roeul de podestà el gh'ha havud de negozzià la resa con l'Austria e reconsegnà i ciav de la cità al Feldmaresciall Radeschi, che gh'ha confidad de capì quell che 'l provava e ghe insubissen de restà in la politega citadina, ma el scerniss de fàll no e in del 1851 a l'è promotor de 'na statua a l'amis Gabrio Piola, mort de poch. 

## Riferiment
*Treccani
*LombardiaBeniCulturali
*LombardiaBeniCulturali
*Paolo Bassi, podestà della Milano insorta – 1848
Ponta-lapis

El **ponta-lapis** a l'è un arnes che l'è doperad per fà la ponta ai lapis inscì de podégh scriver. El po vesser azzionad a man, cont el pirlà del lapis o de 'na leva, o eletrigh, e de solet el fonziona grazzia a 'na lama.

## Riferiment
*Treccani

## Alter proget
Convent de San Felis (Pavia)

El **convent de San Felis** l'è stad vun di convent benedetit feminii pussee important de Pavia; l'è stad fondad in epoca longobarda e l'è stad sopress in del secol quell del XVIII.
## Storia

La prima atestazzion de quell convent chì l'è del 760, quand che 'l re longobard Desideri e la soa dona, la regina Ansa, l'hann confermad sota la sgiursdizzion de la Badia de Santa Sgiulia de Bressa. L'era comun ciamàll *convent de la Regina*, propi in riferiment a questa regina (o a un'altra regina longobarda).


Archivi:San felice2.jpg|Tombe a la capucina de età longobarda trovade dent de la gesa.
Archivi:Tomba san felice.jpg|I decorazzion de vuna di tombe (secol quell del VIII)


## Riferiment


## Alter proget
Antoni Pestalozza

L**'Antoni Pestalozza** (*Antonio Pestalozza* in italian; Milan, 1784 - Milan, 7 de fevrer 1865) a l'è stad un politegh lombard. Podestà de Milan del 1849, l'è stad nomnad del Feldmaresciall Radeschi foeura de ogni lesg grazzia al stat de assedi e dopo che tanc alter candidad hann refudad per sgiuràgh no fedeltà al sovran. Nomenad cavaller ereditari de l'Imperi in cambi, l'ha sutad a cascià via i dependent del comun ch'eren contra l'Austria e in del 1856 a l'è sostituid del Giuseppe Sebregondi. El se retira donca del tut de la vita politega de la cità e 'l moeur in del 1865, per vesser poeu mitud sota al Cimiteri Monumental.

## Riferiment
*Storia di Milano
Striscia de Gaza

La **Striscia de Gaza** (*قطاع غزة‎* in arab) a l'è un'exclave palestinesa in del territori de Israell, incentrada in su la cità de Gaza, a status contes: per la pupart del mond a l'è part de la Palestina, ma a l'è no governada de Ramallah e la gh'ha un so governo guidad de Hamas, recognossud de la pupart di Pajes 'me organizzazzion terroristega, e per quella reson chi per Israell a l'è un territori de facto independent e in guerra con luu. Per un quajvun a l'è un bon esempi de proto-Stat, desgià che in del 2005 Israell l'ha scernud de retiràss unilaterlament de la zona e de lassà in man el governo ai palestines che, dopo de 'na guerra civil, l'ha vist in del 2007 Hamas rivà al governo de la zona, ma a gh'è del conflit in del dirit internazzional se 'l territori a l'è ancamò sota la responsabilità israeliana o men.

## Riferiment
*Britannica

## Alter proget

## Vos corelade
*Bloch de la Striscia de Gaza
*Conflit Israell-Striscia de Gaza
*Governo de la Striscia de Gaza
*Hamastan
Cesare Lombroso

El **Cesare Lombroso** (Verona, 6 de november 1835 - Turin,  19 de otober 1909) a l'è stad un medegh italian, retegnud vun di pader de la moderna criminologia oltra che fondator de l'antropologia criminal, incoeu retegnuda priva de fondament.

El penser lombrosian se po sintetizà in la soa citazzion *El criminal a l'è un vesser atavistegh che 'l mostra in su la soa persona i istint feros di omen selvadegh e di bestie inferior*.

## Riferiment
*Treccani

## Alter proget

## Vos corelade
*Musee de antropologia criminal Cesare Lombroso
Carlo Villa (podestaa)

El **Carlo Villa** (Milan, 19 de sginer 1766 - Milan, 9 de fevrer 1846) a l'è stad un nobel e politegh lombard, member de la familia Villa originaria de Novaa. In tra el 20 de luj 1820 e 'l 7 de agost 1827 l'è podestà de Milan, l'ha sostituid el Giovann Ceser Giulin de la Porta e l'è stad sostituid de l'Antoni Durin. Mort senza fioeul in del 1846, el lassa tusscoss al nevod Malachia De Cristoforis e in la literadura lombarda l'ha vist di poesie dedicade a luu del Giovann Rajbert e del Carl'Alfonso Pellizzone.

## Riferiment
*Milanesiabella
Hamas

**Hamas** (*Ḥarakat al-Muqāwama al-Islāmiyya*, in lombard "Moviment Islamegh de Resistenza") a l'è un'organizazzion politega palestinesa, organizada sia 'me partid politegh che 'me sociazzion paramilitar e recognossuda 'me organizazzion terroristega de 'n poo de Stat, compagn di Stat Unid, del Canada, de l'Egit e de l'Union europea, ma legal inveci in d'un quaj alter Pajes, compagn de la Svizzera o de la Norvegia. Fondada in del 1987 'me brasc palestines di Fredej Musulman, la governa in manera esclusiva la Striscia de Gaza e 'l gh'ha la magioranza al Consili Legislativ Palestines, che però l'è stad convocad no dopo de la rotura del 2007 in tra Fatah e Hamas, che l'ha menad el prim a governà in Cis'giordania e i segond a Gaza.

## Riferiment
*Britannica

## Alter proget

## Vos corelade
*Brigade Ezzedin al-Qassam
*Hamastan
*Razz Qassam
Isep Sebregond

L**'Isep Sebregond** (*Giuseppe Sebregondi* in italian; 1792 - 11 de setember 1861) a l'è stad un nobel e politegh lombard. Cont member de la nobil familia di Sebregond, a l'è stad el darer podestà de Milan nomnad de l'Imperator d'Austria, in carega del 1856 al 1859. In precedenza a l'era stad del 1832 al 1836 prefet de Mantoa, dopo l'è mandad a Roma indova che l'è nomnad patrizzi roman del Papa. In tra el 1841 e 'l 1848 a l'è stad vizepresident del governo del Veneto e del 1850 al 1856 podestà de Com.

El gh'ha havud du fioeu: el Franzesch Maria, volontari piemontes in del 1859 e poeu assessor del Comun de Milan, e l'Ambroeus.

## Riferiment
*LombardiaBeniCulturali
*Sebregondi - EFL
Adressa MAC

L**'Adressa MAC** (*Media Access Control*) a l'è un codes de 48 bit che l'è assegnad in manera univoca, in teoria, a ògni dispositiv de red e l'è doperad a nivell de red local per identifegà ogni dispositiv.

A l'è possibel cambiàll a nivell de software.

## Riferiment
*NavigaWeb

## Alter proget

## Vos corelade
*MAC Spoofing
*Nivell de conligament di dacc
Muscol

El **muscol** a l'è un orghen fad per la pupart de tessud muscolar che l'è donca bon de moeuves.

## Riferiment
*Treccani

## Alter proget
Forze de Defesa de Israell

I **Forze de Defesa de Israell** (*צבא ההגנה לישראל* in ebraich, despess ciamade cont el nom ingles de *Israel Defence Forces*) a inn i forze armade del Stat de Israell. Fondade in del 1948 per garantì la sigurezza e l'integrità territorial del Pajes, a l'era l'union di milizzie sgiudee pussee important de l'epoca e l'è, al dì d'incoeu, una forza assee specializzada e che la gh'ha la coscrizzion, sia di omen che di done. La gh'ha circa 175'000 soldad ativ e 445'000 reservista.

Israell a l'è cognossud per la soa industria de la defesa e donca l'IDF la gh'ha tanc de armament nazzional, compagn del carr armad Merkava, el veicol de straport Namer, el sistema anti-missil Cupola de Ferr, i missil Python, Flizza, Spike e Jericho.

A inn partide in Zro'a Ha-Yabasha (armada), Heyl Ha'Avir (aeronautega), Heil HaYam HaYisraeli (marina militar) e Aman (servizzi secret).

## Ligam de foeura
*Sit ofizzial

## Alter proget

## Vos corelade
*Guardia de la Knesset
*Polizzia israeliana
*Krav Maga
*Haganah
*Irgun
Yasser Arafat

El **Yasser Arafat** (El Cair, 24 de agost 1929 - Clamart, 11 de november 2004) a l'è stad un politegh palestines, fondator del partid politegh Fatah e president de l'Autorità Nazzionala Palestinesa del 1996 a la soa mort. Insema ai politegh israelian Yitzhak Rabin e Shimon Peres l'ha vensgiud el premi Nobel per la Pas in del 1994, dopo di Acord de Olso. Cognossud per meter despess la Kefiah, deventada poeu simbol del moviment per l'independenza de la Palestina, l'è stad despess considerad de Israell 'me un amis di terrorista menter per i arab a l'è stad pussee controvers, in tra quei che 'l consideraven un eroe de resistenza e quei che inveci pensaven che 'l fuss trop disponibel con Israell.

## Riferiment
*Treccani

## Alter proget
Fatah

**Fatah** (pussee sgiutament *al-Fatḥ*, cioè *la conquista*) a l'è un partid politegh palestines fondad del Yasser Arafat in del 1959 e moviment principal de l'independentism palestines. Dopo di acord de Oslo l'ha governad l'Autorità Nazzionala Palestinesa ma dopo del conflit Hamas-Fatah l'ha perdud la striscia de Gaza e donca el governa domà in Cis'giordania. A l'è part del Partid del Socialism Europee e de l'Internazzional Socialista.

## Riferiment
*[Treccani](https://www.treccani.it/enciclopedia/al-fatah_(Dizionario-di-Storia)/)

## Alter proget
Heap overflow

Un **heap overflow** a l'è un tipo de buffer overflow che 'l se verifega in l'area de l'heap che, a diferenza di classegh buffer che inn assegnad in manera statega, a l'è assegnad in manera dinamega e, de solet, el gh'ha dent di dacc del programa. De solet a l'è doperad cont el sorascriver de 'na quaj strutura particolar del programa, de solet una linked list de pontator, per rivà a mudà el function pointer e eseguì del codes arbitrari.

La pratega de organizà l'heap inscì che 'l sibia pussee fazil fà un overflow a l'è ciamada heap feng shui.

## Riferiment
*Smashing The Heap For Fun And Profit

## Vos corelade
*Stack overflow
*Heap spraying
Proto-Stat

Per **proto-Stat** se intend un'entità che la gh'ha una quaj carateristega de un Stat ma a l'è minga fada su del tut 'me vun de lor. El termen l'è doperad soratut per intender di grup che gh'hann el controll d'un territori senza vesser organizad propi 'me un Stat, compagn de 'n quaj moviment secessionista armad (di esempi classegh inn stad l'Azawad e la Republika Srpska), di territori controllad di terrorista (compagn del Stat Islamegh de l'Iraq e del Levant) o la Striscia de Gaza, controllada de Hamas anca se part formal de la Palestina. Per un quajvun, anca i Republeghe o Region Autonome di Stat poden vesser considerade di proto-Stat.

## Riferiment
*Cambridge

## Alter proget

## Vos corelade
*Stat fallid
Terz emendament (Costituzzion di Stat Unid)

El **Terz emendament a la [[Costituzzion di Stat Unid]]** a l'è part de la Deciarazzion di Dirizz e 'l stabiliss che se poden minga meter di soldad in di cà privade senza consens de proprietari in temp de pas e nanca in temp de guerra, senza una lesg aposta. A l'è vun di emendament men passad per el sistema giudizziari, tant che la Cort Suprema l'ha mai dad un verdet in sul tema e 'l cas pussee in alt l'è stad fad in d'una Cort d'Apell in del 1982, cioè Engblom v. Carey, che l'ha stabilid che l'è incorporad ai Stat e che anca i member de la Guardia Nazzional e di Milizzie statai inn quatad de l'emendament.

## Riferiment
*Quartering of Soldiers

## Vos corelade
*Quartering Acts
Senter

Un **senter** a l'è una strada strecia che l'è desvilupada del passà di omen e di bestie che, cont el so pass, segnen in sul terren la via.

## Riferiment
*Treccani
## Alter proget
Echimosi

Un**'echimosi** (in del parlad comun *morell*) a l'è un tipo de ematoma dovud a 'n trauma contuvis, ciamad despess del popol "bota" per quella reson chi. A gh'è mia un tratament specifegh per fàll passà ma domà per sbassà el fastidi, se 'l gh'è, se dopera el giazz.

## Riferiment
*Humanitas

## Alter proget
Notazzion polaca

La **notazzion polaca** a l'è una particolar notazzion doperada per scriver formule e cunt matemategh, caraterizada del fat che i operator inn mitud a la manzina di operand: per quella reson chi l'è ciamada anca **notazzion prefissa**. L'è stada inventada del Jan Łukasiewicz in di agn 1920 e per quella reson chì l'è ciamada polaca.

Poch doperada in l'ambit de la logica, l'ha inveci havud pussee sucess in l'informatega, indova che però l'è stada doperada pussee la notazzion polaca inversa.

## Riferiment
*Łukasiewicz, Jan (1957). Aristotle's Syllogistic from the Standpoint of Modern Formal Logic. Oxford University Press.

## Alter proget
Markus Persson

El **Markus Persson**, pussee cognossud 'me **Notch**, (Ystad, 1 de sgiugn 1979) a l'è un programador svedes, cognossud soratut per havé scominciad el desvilup de Minecraft in del 2009, roeul poeu lassad al Jens Bergensten in del 2011. In del 2014 el molla la Mojang dopo che l'è crompada de Microsoft.

## Alter proget

## Ligam de foeura
*MobyGames
Hezbollah

**Hezbollah** (*Partid de [[Allah]]* in arab) a l'è un partid politegh libanes scita, che per un quaj Pajes a l'è anca un'organizazzion terroristega desgià che 'l gh'ha un'ala militar e l'è stad despess sotegnud de l'Iran.

El so leader l'è stad a longh el Hassan Nasrallah, che l'è stad copad de 'n atach israelian vers la fin del setember 2024.

## Riferiment
*Treccani

## Alter proget
Webcam

La **webcam** a l'è una telecamera piscinina che l'è doperada 'me dispositiv de input de 'n computer, che donca la gh'ha no un so sistema de salvatagg ma la se limita a mandà quell che la ved a 'n computer, de solet via USB.

## Riferiment
*Webcam - Treccani

## Alter proget

## Vos corelade
*Camgirl
*Optic Nerve (GCHQ)
*IP camera
*Camfecting
Quart emendament (Costituzzion di Stat Unid)

El **Quart emendament a la [[Costituzzion di Stat Unid]]** a l'è part de la Deciarazzion di Dirizz el stabiliss che inn proibide i perquisizzion e sequester minga resonevol e 'l met un standard perchè sien relassad di mandad, cioè che la ghe sibia una causa probabel, sostegnuda de sgiurament o afermazzion, e che sibien descrivude ben i robe de perquisì e i sgent e i persone de sequestrà. Despess i proeuve ciapade senza respetà el quart emendament inn cosiderade "frut de 'n alber velenad" e poden no vesser doperade in tribunal.

## Riferiment
*Cornell Law School

## Vos corelade
*Articol 8 de la Convenzion Europea in sui Dirit de l'Om
*Ecezzion di besogn speciai
Lantàna

Lantàna l'è n'a frasiù del cümü de Castiù, in àl Sériana de sura, sóta la Prezolàna e ol Mu del Pòra. L'è cugnasìta per ol Santöare de la Madòna de Lantana del XV sécol.